On da Ferbigmui nimmt da Friesenbach den vo Sidn kemandn Ferbigbach af und fliaßt weita in Richtung Noadn. Parallej zum Ferbigbach is in de 1930a Joar, unta Ausnutzung vom duach'n Boch bedingtn gringan Gfäj, de Autoboh A 72 baut worn. Se begleit etzad aa af 2,5 Kilometa Läng an Friesenbach, bis se iahm in da Häh vom Plauena Ortstei Sorga mid da 200 Meta longa Friesenbachtoibruck iwaqueat. Zuvoa hod da Boch an vo de Ortstei Oberlosa und Stöckigt kemandn Stöckigtboch und an aus Richtung vom Ortstei Großfriesen kemandn Kaltenboch afgnuma. Da Friesenbach speist kuaz draf'n Gondelteich Kleinfriesen, den a owa ned direkt duachfliaßt. Weitahi in Kleinfriesen iwaqueat a no bstehnds Viadukt vo da demontiatn Eisnbohstrecke Plauen–Bergen–Falkenstein/Vogtl. des Toi. De donem bfindliche Rangmui woar no bis 1980 in Betrieb.